Държавен вестник, бр. 62, 2015 г., стр. 158

СТР.  158	
Д Ъ Р Ж А В Е Н  В Е С Т Н И К 	
БРОЙ  62
Чл. 22. Декларацията (приложение № 6), 
придружаваща продукта за пожарогасене, се 
издава от производителя и удостоверява съот-
ветствието на конкретния продукт (партида) 
с изискванията на глава втора, както следва:
1. продуктът (партидата) съответства на 
характеристиките и техническите изисквания 
съгласно глава втора; 
2. продуктът (партидата) е произведен(а) 
при внедрен фабричен производствен контрол 
или система за управление на качеството, 
съответстващи на чл. 9.
Чл. 23. Производителите съхраняват доку-
ментите по чл. 20 или 21 в срок от 10 години 
след предоставяне на пазара на продукта за 
пожарогасене и при поискване ги предоста-
вят на компетентните органи за контрол на 
продуктите за пожарогасене.
Чл. 24. Производителят на продукти за 
пожарогасене предоставя на всеки от дис-
трибуторите, вносителите и потребителите 
на продуктите документите по чл. 20 или 21.
Чл. 25. (1) Производителите са длъжни да 
осигурят маркировка на продуктите, която да 
съдържа информация за техния тип, партиден 
или сериен номер, който позволява тяхната 
идентификация. Когато размерът и опаковката 
на продукта не позволяват това, изискваната 
информация трябва да е представена върху 
опаковката или друг документ, който придру-
жава продукта.
(2) Производителите посочват върху про-
дукта своето име, регистрирано търговско 
наименование или регистрирана търговска 
марка на продукта и адреса, на който може 
да се осъществи връзка с тях. Когато това не 
е възможно, информацията се посочва върху 
опаковката на продукта или в придружаващ 
го документ. Адресът посочва едно-единствено 
място, където производителят може да бъде 
намерен.
Чл. 26. (1) Вносителите предоставят на па-
зара единствено продуктите за пожарогасене, 
които са придружени от документите по чл. 20 
или 21 и са с нанесена маркировка по чл. 25.
(2) Вносителите посочват върху продукта 
своето име, регистрирано търговско наиме-
нование или регистрирана търговска марка 
на продукта и адреса, на който може да се 
осъществи връзка с тях. Когато това не е 
възможно, информацията се посочва върху 
опаковката на продукта или в придружаващ 
го документ. Адресът посочва едно-единстве-
но място, където вносителят може да бъде 
намерен.
Чл. 27. (1) Дистрибуторите предоставят на 
пазара единствено продуктите за пожарога-
сене, които са придружени от документите 
по чл. 20 или 21 и са с нанесена маркировка 
по чл. 25.
(2) Дистрибуторите посочват върху про-
дукта своето име, регистрирано търговско 
наименование или регистрирана търговска 
марка на продукта и адреса, на който може 
да се осъществи връзка с тях. Когато това не 
е възможно, информацията се посочва върху 
опаковката на продукта или в придружаващ 
го документ. Адресът посочва едно-единствено 
място, където дистрибуторът може да бъде 
намерен.
Чл. 28. (1) Вносителите и дистрибуторите на 
продукти за пожарогасене са длъжни да пре-
доставят копие от документите по чл. 20 или 
21 на всеки от потребителите на продуктите.
(2) Вносителите и дистрибуторите на про-
дукти за пожарогасене съхраняват за срок от 
10 години копие от документите по чл. 20 или 
21 и при поискване ги предоставят на ком-
петентните органи за контрол на продуктите 
за пожарогасене.
Раздел III
Регистър на издадените удостоверения за 
съответствие на продукти за пожарогасене
Чл. 29. (1) В ГДПБЗН – МВР се води 
регистър на издадените удостоверения за 
съответствие на продукти за пожарогасене, 
съдържащ:
1. търговско наименование на продукта за 
пожарогасене; 
2. производител;
3. номер на удостоверението за съответствие 
на продукта за пожарогасене;
4. срок на валидност на удостоверението 
за съответствие на продукта за пожарогасене;
5. срок на валидност на документите по 
чл. 12, ал. 1, т. 5.
(2) Редът за водене на регистъра по ал. 1 
се определя от директора на ГДПБЗН – МВР.
(3) Регистърът е публичен и се публикува 
в интернет страницата на ГДПБЗН – МВР.
Раздел IV
Списък на сертифицирани продукти за 
пожарогасене
Чл. 30. (1) В ГДПБЗН – МВР се води спи-
сък на продуктите за пожарогасене по чл. 10, 
ал. 3, съдържащ:
1. търговско наименование на продукта за 
пожарогасене; 
2. производител;
3. номер на сертификата за съответствие 
на продукта за пожарогасене;
4. срок на валидност на сертификата за 
съответствие на продукта за пожарогасене;
5. срок на валидност на документите по 
чл. 12, ал. 1, т. 5.
(2) Редът за водене на списъка по ал. 1 се 
определя от директора на ГДПБЗН – МВР.
(3) Списъкът е публичен и се публикува 
в интернет страницата на ГДПБЗН – МВР.